Penya @rlekinats.com: de febrer 2011\nMarc Fernández, molt atent, va marcar el 2-1.\nSabadell: De Navas, Chapi Arnau (min. 46 Azparren), Àlex Ruiz, Toni Lao, Agustín, Ciércoles, Marc, Juvenal, Hiroshi, Cuenca (min. 86 Raúl Rodríguez) i Eneko (min. 55 Fito).\nGandia: Reguero, Romera, Pereira, San Julián (min. 77 Kiko), Jonathan, Hernández, Carrillo (min. 63 Eztieder), Rubén Sánchez (min. 71 Floro), Verdú, Álvaro i Nacho Verdés.\nGols: 1-0 Juvenal (min. 3), 1-1 San Julián (p. min. 26), 2-1 Marc (min. 42), 2-2 Nacho Verdés (min. 94)\nEstadi: Nova Creu Alta (2.500 espectadors)\nAlliçonats. D’aquesta manera hauria de ser llegit el partit davant un Gandia que ens acabaria empatant al minut 94, després d’un desgavell defensiu i amb el rival jugant amb un home menys. I és que si la igualada no hagués arribat, el Sabadell s’hauria situat líder per sobre d’un Badalona que va empatar també el seu partit. Davant els de Vicente Medina el nostre equip tampoc va estar massa fi i durant la primera meitat, tot i els gols, mai vam tenir el partit sota control. Encara sort que al minut 2 De Navas faria una bona aturada després d’un remat de cap de Nacho Verdés i acte seguit seria Juvenal qui amb un llançament des de fora de l`àrea faria un gran gol que ens situava per davant i que va celebrar amb ràbia. Amb tot, el control de la pilota va ser més per als visitants que tindrien el centre del camp agafat amb més efectius en aquella zona i on no vam saber trobar el nostre lloc sobre el rectangle de joc. Tampoc es crearien més oportunitats fins que el col·legiat al minut 26 assenyalaria un penal d’Agustín després d’un servei de banda que seria molt protestat pel públic arlequinat. Des dels onze metres San Julián no va perdonar. Aquest cop les bandes no van ser l’arma fructífera d’altres partits ni tampoc la màgia d’Isaac Cuenca va aparèixer entre línies, fins que de nou Juvenal i amb un espectacular llançament de falta faria volar al porter Reguero que treuria una mà immensa, però que res va poder fer en el refús que recolliria Marc i que de cap anotaria el segon de la tarda. El segon període i amb l’entrada de Fito al terreny de joc es veuria un Sabadell més còmode a la parcel·la central i amb més domini de pilota. El Gandia tampoc arribava tocant i només en alguna falta va provar de penjar pilotes a l’àrea local. Sense crear nosaltres tampoc un excessiu perill vam tenir la sentència amb un xut de Fito que la defensa acabaria desviant i amb dos remats de cap del japonès Hiroshi, que a més seria objecte d’un clar penal per part del porter Reguero i que hauria suposat la seva expulsió. Aquest cop l’àrbitre balear no va voler saber-ne res i també acabaria anul·lant un gol a Fito per fora de joc clar al minut 83. On si que va mullar-se l’àrbitre seria en l’expulsió de Sergio Floro al minut 79 i només 7 minuts després d’haver saltat al terreny de joc. Dues patades molt clares van suposar dues targetes grogues per la màxim golejador del Gandia. Semblava que el partit cada cop estava més coll amunt i també Raúl Rodríguez hauria pogut fer el tercer al minut 88 després d’una contra però que Reguero amb les cames acabaria desviant. Fins que ja en temps de descompte i després d’un cúmul d’errors greus, Kiko centraria una pilota des de la banda esquerra que amb De Navas fora de lloc deixaria a plaer el gol a Nacho Verdés que amb el cap anotaria l’empat. Cop dur per l’afició i l’equip que ja es veien al lloc més alt de la taula però que haurà de servir d’alliçonament de cara al futur.\nPublicado por MUTIO en dilluns, de febrer 28, 2011 Cap comentari :\nSeguir sumant. El Centre d'Esports Sabadell afronta una nova jornada del campionat de Segona B a la Nova Creu Alta amb l'únic objectiu de seguir una setmana més entre els quatre primers i qui sap, si combinat amb una punxada del Badalona a El Collao d'Alcoi, assaltar el liderat que obstenten els de Manolo Márquez des de fa ja unes setmanes. El rival no serà fàcil, una de les revelacions del campionat i un equip amb les idees clares, el C.F. Gandia.\nDe nou, Lluís Carreras no podrà repetir onze inicial degut a les numeroses baixes que acumula l'equip. A les baixes conegudes de Manga, Joaquin i Puigdollers, recent operat el passat divendres del menisc, se li han d'afegir la de Bermudo amb problemes musculas i Robles per acumulació de targetes. La bona noticia és la recuperació de Juanjo Ciércoles. Amb aquest panorama, el tècnic de Sant Pol de Mar possiblement faci sortir aquest onze titular: De Navas, Lao, Agustín, Azparren, Àlex Ruiz, Ciercoles, Juvenal, Fito, Cuenca, Marc Fernández i Hiroshi. L'única novetat seria la tornada a l'equip d'Àlex Ruiz en el lateral esquerre aprofitant l'absència de Bermudo.\nEl partit, com sempre, començarà a les 17h. i serà arbitrat per González González del col·legi balear. S'espera una afluència de públic major a d'altres partits aprofitant la iniciativa de la directiva d'oferir entrades anticipades a 10 euros. El suport de l'afició serà clau per sumar els tres punts, tal i com va passar fa deu anys en la darrera visita del Gandia a la Nova Creu Alta.\nPublicado por Miguel Angel "almunia" en diumenge, de febrer 27, 2011 Cap comentari :\nBona temporada la del Gandia en el seu retorn a Segona Divisió B\nMolta regularitat està aconseguint enguany el Gandia de Vicente Medina i que els ha convertit en una de les revelacions del grup III. La seva bona estadística defensiva i la seriositat que estan plantejant en tots els encontres fan que els de la Safor siguin un equip molt difícil de batre empenyats per un gran treball i sacrifici de totes les seves línies dins el rectangle de joc. Sabedors que sense jugadors molt determinants, l’entrega fa que sobretot a casa seva siguin gairebé invencibles i tot i que a fora els ha costat més sumar punts, n’han aconseguit en camps veritablement complicats, com ara els del Teruel, Gramenet o el Benidorm.\nA la porteria hi acostuma a jugar Reguero que va molt bé per alt i és un dels puntals de l’equip valencià. Defensivament hi mana l’ex del Terrassa San Julián que amb Romera, Garrido, Jonathan o Pereira es reparteixen els minuts d’una parcel·la realment contundent i de molts centímetres. També caldrà anar molt en compte amb ells quan s’incorporin en les jugades d’estratègia, tan en serveis de cantonada com en faltes laterals, ja que porten molt de perill en els seus remats. Al centre del camp també hi actuen amb força on Álvaro i Cristian són els homes que es mostren més decisius de cara a porteria contrària. Cal destacar que el Gandia és un equip que basa el seu joc ofensiu, bàsicament, en el joc directe i buscant sempre les errades dels contraris, així com l’esquena de les defenses rivals, on jugadors molt ràpids i habilidosos com Etzieder o Rubén Sánchez són molt perillosos. Però al davant també Nacho Verdés i sobretot Sergio Floro, un dels màxims golejadors de l’equip i que disposa un molt bon llançament llunyà, també poden ser un malson per al defenses contraris.\nLa darrera visita que va fer el Gandia a l’estadi de la Nova Creu Alta, data de la penúltima jornada de l’exitosa temporada 2000/01 on llavors en un camp amb més d’10.000 espectadors a les grades, s’acabaria guanyant per 1 a 0 amb un gol de cap de Sala al minut 79 a centrada del veterà Lakabeg, en un duel on curiosament acabaria expulsat el davanter centre Orife, llavors jugador dels valencians i més tard jugador arlequinat.\nPublicado por Miguel Angel "almunia" en dissabte, de febrer 26, 2011 Cap comentari :\nPublicado por Miguel Angel "almunia" en divendres, de febrer 25, 2011 Cap comentari :\nL'equip està jugant bé, està aconseguint bons resultats, segons classificats i amb possibilitats d'assaltar el liderat del Badalona. Què us fa falta per anar a la Nova Creu Alta? Baixar els preus? Doncs ja ho teniu! Ja no hi ha excusa. Tothom a l'estadi diumenge a la tarda per animar a l'equip, perquè els jugadors i cos tècnic s'ho mereixen. Ara és el moment que l'afició aporti el seu granet de sorra cap al veritable objectiu de la temporada: les eliminatòries d'ascens.\nEn el partit corresponent a la 27a Jornada del campionat de Lliga de Segona Divisió B, la junta directiva del Sabadell ha tornat a posar a la venda entrades anticipades per només 10 euros tal i com va fer en el passat partit davant el Castellón. Tothom qui vulgui adquirir la seva entrada a un preu més barat les podrà adquirir a les oficines del club o als establiments col·laboradors -Bar C.E. Sabadell, Penya Sabadell, Bar Gran Via Cervesseria o Can Planas- abans de dissabte al migdia. Hem de fer de la Nova Creu Alta el nostre fortí particular. Animeu als vostres amics i familiars per anar a l'estadi. Ens hi juguem molt!\nPublicado por Miguel Angel "almunia" en dijous, de febrer 24, 2011 Cap comentari :\nEneko va fer el tercer gol de la temporada\nLa famosa frase de a "Entrenador nou, victòria segura" la podíem aplicar a Eneko Fernández de Garayalde. El jugador aragonés, que està vivint una temporada força irregular degut a les lesions, no ha pogut encara confirmar les bones sensacions que va deixar la temporada passada quan va arribar en el mercat d'hivern procedent de l'Alavés. De fet, les lesions estan sent el veritable handicap de Lluís Carreras en aquesta temporada, tot i el bon any en quant a resultats i joc desplegat en alguns partits.\nEl gran gol d'Eneko Fernández el passat diumenge al Luís Suñer Picó d'Alzira després d'un gran llançament de falta va ser el tercer de l'extrem esquerre aquesta temporada i el quart amb la samarreta arlequinada. Tots ells tenen una cosa en comú, han servit per sumar els tres punts en joc. Es va estrenar la temporada passada davant el Gavà (2-0) a la Nova Creu Alta i enguany va començar fort marcant gols davant Sporting Mahonés (2-1) i Gramenet (1-0). Però les lesions han impedit brillar mes a l'aragonés i fins diumenge no va tornar a veure porteria. De nou, un gol que va servir per guanyar el partit. A més, Eneko sempre que marca fa el primer gol de l'equip. Ho va fer, evidentment, davant Grama i Alzira en que es va guanyar per la mínima però també davant Gavà i Sporting Mahonés. Què segueixi marcant!\nPublicado por Miguel Angel "almunia" en dimecres, de febrer 23, 2011 Cap comentari :\nPublicado por Miguel Angel "almunia" en dimarts, de febrer 22, 2011 Cap comentari :\nAlzira 0-1 Sabadell\nAlzira: Pociello, Cristian, Pablo Vidal, Amarilla, Rafa Gimeno, Castell, Javi Moreno (min. 56 Tiquinho), Pulga, Juanpe (min. 69 Lourenço), David Fas i Ballester (min. 81 Lluís).\nSabadell: De Navas, Toni Lao, David Bermudo, Azparren, Agustín, Robles, Cuenca, Fito (min. 56 Eneko), Hiroshi (min. 69 Raúl Rodríguez), Juvenal i Marc (min. 79 Àlex Ruiz).\nGols: 0-1 Eneko (min. 73)\nEstadi: Lluís Suñer Picó (400 espectadors)\nTres punts vitals que van volar cap a Sabadell després d’un partit espès i molt igualat que va decantar Eneko amb un gol de falta. A més la defensa un cop més va funcionar a la perfecció i només en temps de descompte va tenir que treballar de valent en una jugada enrevessada que va finalitzar amb una errada de Lourenço quan amb tot a favor va enviar la pilota fora. Un ensurt en els moments finals que encara deixarien millor sabor de boca a tota l’expedició saballuda. Durant la primera meitat, que va ser per oblidar, no es van veure ocasions de gol per part de cap dels dos equips i de fet el primer xut entre pals no arribaria fins al minut 35 i seria obra de David Fas des de lluny. El joc al centre del camp, la por a encaixar i un Alzira totalment replegat farien que la profunditat brillés per la seva absència. Els nostres no van crear cap oportunitat durant el primer període però tampoc van patir al darrere. El segon temps va ser força més mogut i fins i tot en alguns minuts l’encontre es veuria trencat on les anades i vingudes es farien més constants. Però com havia passat als 45 minuts inicials, la primera arribada fou dels locals on en una centrada per banda no va poder arribar-hi Juanpe. Però l’entrada d’Eneko al rectangle de joc acabaria sent del tot decisiva per al nostre equip. Primer perque amb ell al camp trobaríem més profunditat i on Cuenca i Marc també van aparèixer més en atac i també perque al minut 73 en una bona jugada individual molt a prop va estar de marcar el primer gol de la matinal. El domini continuava nostre i una falta molt ben provocada per Isaac Cuenca seria definitiva. Agafaria la pilota Eneko i amb l’esquerra clavaria un gol imparable per al porter Pociello que res va poder fer davant el tir de l’aragonès. El gol va ser molt celebrat per tota la banqueta i amb molta ràbia per l’extrem que feia el seu tercer a la lliga. Important l’estratègia en un camp complicat i que va veure com els locals van intensificar el seu domini a partir de llavors buscant penjar pilotes a l’àrea arlequinada on el central local Amarilla ja actuava com a davanter centre. Vam tenir la sentència al minut 84 en una contra on Cuenca va provar-ho amb una bella vaselina que marxaria fora per molt poc. I quan ja semblava que els tres punts i sense un patiment excessiu volarien cap a Sabadell, apareixeria el salvador De Navas en temps de descompte traient una mà miraculosa després d’un xut de Lluís i on posteriorment Lourenço amb tot a favor per fer l’empat no estaria encertat enviant la pilota fora. Amb ensurt inclòs el Sabadell acabaria sumant un triomf realment d’importància capital després de dos empats.\nPublicado por MUTIO en dilluns, de febrer 21, 2011 Cap comentari :\nPublicado por Miguel Angel "almunia" en diumenge, de febrer 20, 2011 Cap comentari :\nL'Alzira es troba en posicions de descens directe a Tercera Divisió\nPossiblement un dels casos més cruels del grup, amb un Alzira que en moltes ocasions ha merescut molt més dels resultats que ha acabat aconseguint. Bons partits que han finalitzat amb empat o derrota no van ser justos després dels esforços fets pels jugadors valencians. A més, l’Alzira disposa d’una plantilla perfectament capacitada per estar en una zona còmode de la classificació tot i que van finalitzar la primera part de la lliga en zona de descens directe. De fet, durant tota la primera volta només van ser capaços de guanyar dos encontres, i curiosament van ser a les jornades 18 i 19, davant l’Sporting Mahonés a casa i al camp del Benidorm just després de les festes de nadal.\nA tot això, els dirigents del Luís Suñer Picó, van decidir després d’onze jornades la destitució del llavors tècnic, Jero López, que després de perdre per un contundent 3 a 0 a Ontinyent i d’acumular tants partits sense vèncer van precipitar la decisió fet que va desembocar amb el retorn a les banquetes de Manolo Herrero, que la temporada anterior acabaria descendint amb la Villajoyosa. Però els blau-i-grana disposen de bons jugadors i de ben segur ens posaran les coses ben complicades en la visita al seu estadi on equips com Hospitalet, Castelló o Sant Andreu van ser incapaços de guanyar-hi. A la porteria hi han actuat Pociello i també Sito fent bones intervencions però incapaços d’aturar la sangria de gols encaixats. Defensivament és un equip dur i contundent, sobretot actuant com a locals i on David Fas a pilota aturada és tot un perill per a les porteries rivals i s’erigeix com un dels màxims golejadors dels alzirenys. A més, els Rafa Gimeno, Ballester, Pablo Vidal o Cristian fan entendre que no serà gens fàcil sumar la victòria en terres valencianes. Al centre del camp també hi tenen molta qualitat on jugadors com el conegut Pepe Castell i Javi Moreno els fan ser un conjunt perillós tant en les contres com en les jugades d’estratègia i que els han fet sumar punts en determinats partits. A més, la rapidesa i l’oportunisme de Pulga o les bones maneres d’Edu Silva i Juanpe fan que al davant, tot i no ser un equip massa golejador, sempre porten perill als rivals. Un dels que ja va marxar durant l’hivern va ser el davanter Adrián Lechuga, que després de les poques oportunitats de que va disposar i sense haver anotat cap gol, va decidir deixar el club per fitxar pel Puerto Real de la 3a. Divisió andalusa.\nLa darrera visita que vam realitzar al Luís Suñer Picó data de la temporada 2008-2009, en un partit que va acabar sense gols entre d’altres coses pel mal estat del terreny de joc. En un camp on el nostre Sabadell encara mai hi ha sortit derrotat en partit de lliga.\nPublicado por Miguel Angel "almunia" en dissabte, de febrer 19, 2011 Cap comentari :\nL'únic gol del Sabadell-Alzira de la primera volta\nEl Sabadell guanyarà diumenge al Luís Suñer Picó d'Alzira. Mai en el que portem de temporada, l'equip de Lluís Carreras ha estat tres partits consecutius sense conèixer la victòria. Després de dos empats seguits davant Teruel i Alicante, el Sabadell ha de guanyar diumege per seguir a la zona alta. Les quatre anteriors ocasions en que l'equip ha estat dos partits sense guanyar sempre ha respós amb una victòria. Es va guanyar a la tercera jornada després d'empatar amb Lleida i Badalona; a la jornada sis guanyant a Villafranqueza davant l'Alicante venint d'un empat a Benidorm i l'única derrota a casa amb el Teruel; a la dotzena jornada es va reconduir la situació guanyant a la Grama i l'equip es va recuperar de l'empat a la Feixa Llarga d'Hospitalet i la derrota a Los Arcos d'Orihuela. I per últim, la victòria de fa unes setmanes contra el Benidorm a l'estadi va trencar la mala ratxa de l'empat davant el Badalona i la derrota a Bintaufa amb l'Sporting Mahonés. Seguint aquesta dinàmica, el Sabadell tornarà d'Alzira amb els tres punts.\nLuís Suñer Picó, estadi talismà\nCert que Alzira i Sabadell no s'han enfrontat en gaires ocasions, de fet només ho han fet en quatre temporades. Tres d'aquestes a Segona B i un únic enfrontament a Segona A ja fa més de vint anys. Però una cosa és clara: el Luís Suñer Picó se li dona bé al Centre d'Esports Sabadell. Amb tres victòries i un empat encara no coneix la derrota a terreny alzireny. L'últim enfrontament, la temporada 08-09, va acabar amb un empat sense gols que va trencar la ratxa de tres victòries: la 00-01 per 0-1 amb gol de Xavi Molist, la 99-00 pel mateix resultat i amb gol de Jordi Capilla i la 88-89, a Segona A, per un contundent 1-4 amb Barbarà, Kitanovsky, Fradera i Rubio com a golejadors.\nPublicado por Miguel Angel "almunia" en divendres, de febrer 18, 2011 Cap comentari :\nPublicado por Miguel Angel "almunia" en dijous, de febrer 17, 2011 Cap comentari :\nCom heu pogut comprovar, en les darreres setmanes aquest portal web va obrir una enquesta referent a la temporada actual del Centre d'Esports Sabadell. En dita enquesta preguntàvem per quina seria la classificació final de l'equip. El resultat final demostra el tarannà de l'afició arlequinada. Una afició que destaca per grans dosis d'euforia en determinats moments i molt pessimista al més mínim contratemps.\nCom es pot comprovar en el gràfic adjunt, les dues opcions més votades pels internautes ha estat la de pimer classificat i l'opció de quedar-se fora dels PlayOff d'ascens a Segona A. Tota una contradicció. Dels 85 vots registrats, 26 han votat per quedar de la cinquena posició en avall. Molt igualat, només un vot per sota amb 25, l'opció de quedar campions de grup. I entremig, la segona posició seria la que completaria el podi amb un total de 16 vots i poder quedar quart o tercer només obté 9 vots, respectivament. Com diem, l'afició del Sabadell no té terme mig i tant bon punt ho veu tot blanc com negre. Esperem que la segona opció més votada sigui la correcte i el Sabadell pugui assolir el campionat al proper mes de maig.\nPublicado por Miguel Angel "almunia" en dimecres, de febrer 16, 2011 Cap comentari :\nDur correctiu al nostre estadi (Foto: Pedro Salado).\nC.E. Sabadell 0-8 E.F. Bonaire\nC.E. Sabadell: Laura, Silvia, Peque, Yaiza, Kosy, Gisela, Cèlia, Carla Lopez, Mèlany, Judith i Maria Grossi. També van jugar: Lídia Rúbio, Mèlody, Sara Retamero i Carla Ucero.\nE.F. Bonaire: Vicky, Almu, Aroha, Hurtado, Danae, Saray, Lachica, Ivette, Olivares, Cris Moyano i Chiky. També van jugar: Alba, Patri, Silvia i Montse.\nGols: 0-1 Cris Moyano (min. 15); 0-2 Cris Moyano (min. 23); 0-3 Cris Moyano (min. 32); 0-4 Olivares (min. 73); 0-5 Montse (min. 78); 0-6 Montse (min. 81); 0-7 Montse (min. 87); 0-8 Ivette (min. 89).\nÀrbitre: Nicolás Horna. Correcte.\nEl partit ja va començar amb males sensacions, quant al minut 4 Judith va trepitjar la bola amb la mala fortuna que es va retorçar el turmell i va haver de ser substituïda amb grans mostres de dolor. Al quart d'hora, Cris Moyano no perdonava un rebot que va rebre dintre de l'àrea, i amb un xut dur que va tocar el travesser i es va allotjar a la porteria local posaria el 0-1. Vuit minuts desprès, Olivares feia una excel·lent passada des de la banda i Cristina, de nou, posava el 0-2 al marcador. A la mitja hora, l'àrbitre va veure penal en una jugada molt complicada, però al fi i al cap penal, a l'àrea egarenca, però Gisela en el llançament va errar enviant-la per sobre el travesser. A la següent jugada, de nou Moyano, no perdonava, entrant a l'àrea i ajustant a la base del pal, 0-3. Tant Ivette com Olivares per les visitants, com Cèlia per les arlequinades, van provar el xut abans de mitja part, però sense aconseguir l'objectiu.\nA la segona meitat, les verdes van sortir disposades a sentenciar, però les sabadellenques van sortir ben concentrades, i el domini va ser altern. Aroa als 57 minuts va llençar alta una falta i el Bonaire fins al minut 73 no va poder tornar a xutar amb opcions. Ho va fer Olivares per marcar el 0-4. Allà el partit es va trencar, tant de cop com la moral arlequinada, i Montse García als minuts 78, 81 i 87 es va fer un hattrick per posar el 0-7. Va tancar el marcador Ivette, en el 89, en un partit on per part visitant es va igualar la marca de 8 gols aconseguits en un partit, com va ser contra el Soses.\nPublicado por Miguel Angel "almunia" en dimarts, de febrer 15, 2011 Cap comentari :\nPer la present us fem saber que la Junta Directiva de la penya @rlekinats.com convoca Assemblea General Extraordinària pel proper dia 14 de maig de 2011 (dissabte).\nL’únic punt de l’ordre del dia serà l’elecció del president i junta directiva.\nUs recordem que per poder votar o poder ser escollit president o membre de la Junta Directiva s’ha de seguir l’articulat establert en els estatuts de la nostra penya. Us n’avancem els punts més significatius:\n- El vot serà personal i podrà delegar-se en les condicions i forma assenyalades estatutàriament, excepte en els casos d’elecció i cessament de càrrecs directius, en que no es podrà delegar en ningú més.\n- Cal que els candidats siguin socis de l’entitat i del C.E. Sabadell F.C. amb un any d’antiguitat.\n- Els candidats hauran de presentar la seva candidatura a la Secretaria de l’Associació, amb cinc dies de temps com a mínim abans de la celebració de l’Assemblea General.\nCorreu electrònic de contacte: arlekinats.com@cesabadell.org\n- El període electoral s’iniciarà amb la convocatòria oficial de les eleccions, que el Secretari haurà de cursar amb un temps d’antelació de tres mesos abans que s’acabi el mandat de la Junta Directiva, havent de comunicar als socis la convocatòria.\n- La representació de la Junta Directiva i de la Penya serà exercida pel president. Perquè una persona es pugui presentar com a candidat a president, cal que sigui soci de l’entitat i del C.E. Sabadell F.C. amb dos anys d’antiguitat.\n- Per tenir dret a vot caldrà ser major d’edat i tenir plena capacitat jurídica i d’obrar.\nTambé us recordem que totes i tots els socis i sòcies de la penya disposem de la còpia dels estatuts, en el seu moment enviada per correu electrònic. Si tanmateix algú no disposa dels anomenats estatuts, pot demanar-los que li siguin enviats per mail. Demaneu-los a: arlekinats.com@cesabadell.org.\nPublicado por Manel Escribà en dilluns, de febrer 14, 2011 Cap comentari :\nIsaac Cuenca va marcar un autèntic golàs.\nSabadell 1-1 Alicante\nSabadell: De Navas, Chapi Arnau, David Bermudo, Toni Lao, Azparren, Robles (min. 55 Fito), Cuenca, Ciércoles, Marc, Juvenal i Eneko (min. 69 Alex).\nAlicante: Alberto, Alcántara, Castán, Alex García, Dídac, Iván Forte, Serramitja (min. 73 Rubén), Urrea, Javi Salero (min. 90 Óscar Martín), Nacho Casanova i Jon Uriarte (min. 84 Manzano).\nGols: 1-0 Cuenca (min. 19), 1-1 Jon Uriarte (min. 36)\nSegon empat de forma consecutiva per un Sabadell que tot i fer un bon inici d’encontre va veure com un Alicante molt ben treballat tàcticament i molt ben plantat sobre el terreny de joc va aconseguir sumar un valuós punt a l’estadi de la Nova Creu Alta. La fortalesa defensiva dels de Vicente Borge va ser un mur gairebé infranquejable per un Sabadell que no va poder disposar de cap davanter centre, ja que Hiroshi amb la selecció i Joaquin lesionat van estar absents. Això va condicionar el joc dels nostres que tot i fer bones triangulacions en algunes fases del partit van acusar una inoperància ofensiva que acabaria sent letal i decisiva per no haver pogut sumar la victòria. Tot i això en els minuts inicials arribaria el gol dels nostres en l’únic error de la defensa alacantina on Isaac Cuenca als 19 minuts es trobaria sol davant el porter Alberto que el superaria amb un suau i molt bonica vaselina per posar-nos en avantatge. Els minuts posteriors van semblar que el domini passaria a ser dels nostres i que la sensació de possessió es traduiria en un altre gol, però ben al contrari ja que els visitants força passius fins aleshores van començar a tocar i arribar en alguna contra, tot i que força tímida, fins a l’àrea de De Navas. On perdrien definitivament la timidesa seria als 36 minuts quan una bonica jugada per banda esquerra acabaria amb una centrada de Javi Salero que Jon Uriarte amb el cap acabaria introduint dins la porteria d’un De Navas que res va poder fer. Amb l’empat el partit va decaure en futbol i ocasions i fins al descans el joc al centre del camp seria el fet més destacable. El segon temps seria força semblant als minuts finals del primer període on cap dels dos equips seria el dominador clar de la situació i fins i tot els visitants aprofitant les pèrdues de pilota dels nostres haurien pogut augmentar el marcador. I és que errades no forçades en passades clares al centre del camp ens haurien pogut costar una derrota si Nacho Casanova en dues ocasions o Forte haguessin afinat més la seva punteria, tot i que David de Navas tampoc tindria massa feina davant les oportunitats dels de Vicente Borge. Al costat contrari, la faceta ofensiva gairebé quedava anul·lada a tres quarts de camp on s’acabava regalant l’esfèrica a la defensa visitant o quan s’aconseguia centrar, el porter Alberto sempre acabava blocant el possible perill. D’aquesta manera finalitzava un partit disputat i on els nostres van desaprofitar el fet de situar-se líders del grup.\nPublicado por MUTIO en dilluns, de febrer 14, 2011 Cap comentari :\nPartit molt important el que enfrontarà aquesta tarda al Centre d'Esports Sabadell i l'Alicante C.F. Dos equips instalats en zona de PlayOff, separats només per dos punts, i els dos equips menys golejats del grup. A més dels tres punts en joc, també hi haurà el goal average particular. Un factor a tenir en compte en una Lliga tant igualada com la d'eguany. I per posar-ho més difícil, l'Alicante de l'exarlequinat Vicente Borge porta nou partits sense perdre, des de que ho va fer al Camp d'Esports davant el Lleida.\nSi el partit ja es presenta complicat pel Sabadell, les baixes per lesions i sancions augmenten la dificultat. Lluís Carreras seguirà sense poder comptar amb ja habituals Manga, Joaquin i Puigdollers lesionats, Agustín sancionat per acumulació de targetes i Hiroshi concentrat amb la seva selecció. La bona noticia és la tornada d'Azparren a l'eix de la defensa i la recuperació de Chapi Arnau després de retirar-se lesionat a La Pinilla de Teruel. Així doncs, l'equip titular podria ser el següent: De Navas, Chapi Arnau, Lao, Azparren, Bermudo, Ciércoles, Fito, Robles, Cuenca, Eneko i Marc Fernández. El de Corbera passaria a jugar de davanter centre i Eneko recuperaria la titularitat. L'Alicante C.F. de Vicente Borge visita la Nova Creu Alta en plena ratxa de bons resultats i amb la única baixa de Paco Sánchez per sanció.\nEl partit, com és habitual a l'estadi, donarà inici a les 17h. i serà arbitrat per García Ballesteros del col·legi de La Rioja. Esperem sumar tres punts més que ens consolidin en la zona privilegiada, a més de distanciar a un rival directe com és l'Alicante.\nPublicado por Miguel Angel "almunia" en diumenge, de febrer 13, 2011 Cap comentari :\nPublicado por Miguel Angel "almunia" en dissabte, de febrer 12, 2011 Cap comentari :\nMarc en una acció del partit de la primera volta a Villafranqueza\nAvui parlem amb Marc Serramitja, jugador català de només 20 anys que actualment juga a l'Alicante C.F., proper rival del Sabadell en Lliga. Ens ha parlat d'aquesta experiència fora de Catalunya i, evidentment, del partit del proper diumenge a la Nova Creu Alta entre sabadellencs i alacantins.\nSegon any a Segona B i primera experiència fora de Catalunya. Com estàs vivint aquesta etapa?\nLa veritat és que molt bé. No m'esperava trobar un grup de persones com el que m'he trobat aquí. També el fet que vivim en una residència d'estudiants la gran majoria de jugadors, fa que l'adaptació i la convivència hagi estat més fàcil.\nQuan vas signar per l'Alicante t'esperaves ser un jugador tan important per Vicente Borge?\nSempre que arribes a un equip estàs convençuit que seràs un jugador important i aportar coses a l'equip. Estic content amb els minuts i la confiança que m'està donant Borge, tenint en compte que hi ha molt bons jugadors amb un gran futur per endavant.\nI a més, en una gran temporada de l'equip. Sens dubte, equip revelació de la Lliga.\nSegurament ningú s'esperava que aquest any l'Alicante estigués tant amunt, ni nosaltres mateixos. Si que és cert que, per nom i per història més recent, l'Alicante és un dels equips importants de la categoria. Potser no se'ns tenia en compte, ja que no tenim cap jugador amb molt de renom com d'altres equips que estan a dalt, però la clau és que som un bloc molt sòlid i on tots anem en la mateixa direcció.\nQuin és el secret de la bona dinàmica de l'equip?\nCom he dit, som un gran bloc de jugadors joves que ja teníem experiència a la categoria e inclús a superiors. Hi ha moltes ganes i ambició de fer coses bonen en aquest món. Podia semblar que la joventut seria un hàndicap, però està sent totalment al contrari. A més, tenim molt clar el tipus de futbol que volem fer i que s'ha de fer a Segona B per ser competitiu en tots els partits.\nAquest diumenge visiteu la Nova Creu Alta amb la segona posició en joc. On creu que estarà la clau?\nCrec que serà un bon partit, molt disputat e igualat. Som dos equips que se'ns caracteritzar per encaixar pocs gols, per tant qui aconsegueixi marcar primer té molt a guanyar. És cert que el camp és d'unes dimensions grans, que no estem acostumats i ens pot arribar a perjudicar. Però més que res, la clau és seguir jugant amb les ganes i amb la intensitat que ho fem i al final el premi acaba arribant en alguna jugada.\nCom veus el Sabadell de Lluís Carreras?\nEl Sabadell és un clar aspirant a l'ascens a Segona A. Té un equip molt compensat i amb molta experiència. Molta solidesa a la part defensiva, amb jugadors que porten temps en aquesta categoria i a dalt una combinació amb jugadors joves com Isaac Cuenca e Hiroshi que estant marcant diferències. En general, un equip que a part de practicar un bon futbol sap quin joc ha de fer per ser competitiu. Crec que serà un dels quatre equips que entrarà a PlayOff.\nParlant de PlayOff, Castellón i Sant Andreu venen apretant per darrera. Quins quatre equips creus que jugaran les eliminatòries d'ascens?\nSi, el Castellón ha anat despertant poc a poc i al final estarà allà on tothom sabia que estaria perquè tenen un gran equip. El Sant Andreu és una mica al revés, tots el col·locàvem a dalt abans de començar, però li està costant més del compte. No crec que el PlayOff sigui només cosa de quatre o cinc equips, sinó que n'hi ha molts més d'implicats. Hi ha molta igualtat. Perds un parell de partits i caus de la zona i viceversa. No et sabria dir qui quedarà al final, però espero que un d'ells sigui l'Alicante i els altres tres que siguin equips catalans.\nMoltes gràcies Marc i molta sort!\nPublicado por Miguel Angel "almunia" en divendres, de febrer 11, 2011 1 comentari :\nPublicado por Miguel Angel "almunia" en dijous, de febrer 10, 2011 Cap comentari :\nToni Lao, un exemple de regularitat\nQuant ja ha passat l'equador del campionat, es fa difícil trobar jugadors de camp que hagin disputats tots els minuts de les 24 jornades que portem disputades fins ara. Tard o d'hora, ha d'aparèixer alguna lesió amb tants partits disputats i l'acumulació de targetes també és un hàndicap a tenir en compte. En aquest aspecte, cap jugador de camp del Centre d'Esports ha fet ple de minuts (2160). Només l'intocable David De Navas ha estat capaç de jugar els noranta minuts en tots els partits fins la data. Si passem a mirar la resta de jugadors, trobem que Toni Lao (2145) és el líder indiscutible en aquest apartat, a gairebé 300 minuts de distància amb Marc Fernández. Aquesta circumstància no és casualitat, ja que una de les característiques de Lao és la seva gran regularitat. En les darreres tres temporades, dos amb la Gramenet i una amb l'Espanyol B, només s'ha perdut 4 partits i tots ells per acumulació de targetes, cap d'ells per lesió. Tota una garantia a la defensa arlequinada, ja sigui al latera o fent parella amb Agustín o Azparren.\nTercer jugador amb més minuts del grup\nSeguint la línia de mirar els futbolistes de camp amb més minuts acumulats, Toni Lao és el tercer jugador amb més temps sobre el terreny de joc. Només dos futbolistes, Cerveró del Castellón i Carmelo de l'Orihuela, han estat capaç de jugar els 2160 minuts totals fins a la data. Per darrera dels 2145 de l'ex de la Grama, trobem a l'incombustible David Prats (Badalona) amb tres minuts menys que l'arlequinat. I si ens fixem amb els porters, fins a vuit han fet ple a dia d'avui. Entre ells, algun tan coneguts com Valle (Badalona), Rangel (Castellón) o Eduardo (Lleida). Evidentment, 'Sant' De Navas forma part d'aquesta selecta llista.\nPublicado por Miguel Angel "almunia" en dimecres, de febrer 09, 2011 Cap comentari :\nPublicado por Miguel Angel "almunia" en dimarts, de febrer 08, 2011 Cap comentari :\nPrimera visita a La Pinilla que finalitza amb un empat just\nL'afició arlequinada celebrant el gol de Fito (Foto: Pedro Salado)\nTeruel: Caballero, Jael, Aimar, Negral, Javi González, Omar, Cristian, Borja (min. 68 Asier), Monforte (min. 90 Pérez Rubio), Valleros i Salva (min. 61 Enric Pi).\nSabadell: De Navas, Chapi Arnau (min. 63 Eneko), David Bermudo, Toni Lao, Agustín, Ciércoles, Cuenca, Fito (min. 82 Alex Ruiz), Hiroshi, Juvenal (min. 72 Robles) i Marc.\nGols: 0-1 Fito (min. 21), 1-1 Salva (min. 29)\nEstadi: La Pinilla (1.600 espectadors)\nEls cent aficionats saballuts desplaçats fins a Teruel van poder presenciar un partit molt obert entre dos equips que van jugar la pilota amb criteri i van poder gaudir de moltes ocasions com per poder haver decantat la balança cap a un costat o cap un altre. La primera arribada del partit va ser al minut 7 amb un bona jugada de Fito que picaria contra les cames de Negral tot desviant el perill a servei de cantonada. A la sortida del còrner novament Fito va provar-ho amb un tir des de la frontal que marxaria massa alt. Fins que a la tercera arribaria la definitiva i el jugador barceloní marcaria el seu segon gol de la lliga després d’un llançament de falta que va agafar del tot despistat i fora de lloc al porter local Caballero. Es va desfermar l’eufòria entre l’afició arlequinada que sabia que de sumar els tres punts s’acabaria la jornada en primer lloc. Però el gol arlequinat va esperonar als aragonesos que amb Monforte comandant i canalitzant el joc al centre del camp va començar a arribar amb més perill a l’àrea d’un David de Navas que una jornada més va estar sensacional. Res però, va poder fer en el gol de l’empat que va arribar al minut 29 després d’una falta lateral i que Salva acabaria pentinant la pilota per introduir-la al fons de la xarxa. Només dos minuts més tard el mateix Salva hauria pogut anotar el segon però el seu xut des de dins l’àrea toparia contra les cames del porter madrileny. Qui també va trobar-se amb De Navas seria un xut de falta de Monforte just abans de finalitzar el primer temps. El segon període va continuar molt igualat amb anades i vingudes on el primer a intentar el gol fou Juvenal que xutaria massa alt des de la frontal. El partit molt obert seguia sent vistós a ulls de l’espectador i la millor ocasió per poder haver fet el segon cauria de la nostra part al minut 68 després d’una bona jugada per banda d’Eneko que finalitzaria amb un duríssim xut d’Isaac Cuenca que toparia contra el travesser de la porteria local. Gran oportunitat que hauria pogut valer un liderat, però que només sis minuts després quedaria neutralitzada per una altra bona oportunitat, aquest cop dels de Calderé, amb un xut d’Omar des de dins l’àrea i que amb tot a favor enviaria fora. Al final la primera visita del Sabadell a l’estadi de La Pinilla va acabar amb un just repartiment de punts on els nostres puntuarien en un camp realment complicat.\nPublicado por MUTIO en dilluns, de febrer 07, 2011 Cap comentari :\nDifícil desplaçament a La Pinilla. Després de la victòria per la mínima de la setmana passada davant el Benidorm amb gol d'Hiroshi, el Sabadell vol seguir sumant i estar una setmana més entre els quatre primers, i qui sap si col·locar-se líder a l'espera d'una ensopegada del Badalona en El Centenari contra el Sant Andreu. Un altre alicient més serà saber si De Navas continuarà sent una setmana més, el porter menys golejat del grup. Seria una bona senyal.\nPer aquest partit a terres aragoneses, Lluís Carreras es queda sense el concurs de Puigdollers, Joaquin, que ha tornat a recaure i estarà un mes baixa, i Manga lesionats. A més, d'Azparren sancionat per acumulació de targetes. La bona noticia és la recuperació d'Agustín. Tot i la tornada del capità, Pep Pagès podria tenir la seva oportunitat fent parella de central amb Toni Lao. Així doncs, l'onze possible podria ser el següent: De Navas, Chapi Arnau, Lao, Pagès, Bermudo, Ciércoles, Robles, Fito, Cuenca, Marc Fernández e Hiroshi. Aquest serà el darrer partit del japonés abans de marxar amb la seva selecció, el que li farà perdre's el proper partit davant l'Alicante. Pel que fa a l'equip del català Ramon Maria Calderé no podrà alinear a Juli, un dels jugadors més importants del Teruel. Un equip aragonés en clara linia descendent després de protagonitzar un primer terç de campionat molt bo.\nEl partit donarà inici a les 17h. a l'estadi de La Pinilla i serà arbitrat per García Castillo del col·legi valencià. El Sabadell no es trobarà sol a Teruel i es desplaçarà un autocar d'aficionats organitzat per la Penya La Trempera Arlequinada. Esperem que aquests aficionats puguin tornar amb tres punts que serveixin per, com a mínim, consolidar la segona posició.\nPublicado por Miguel Angel "almunia" en diumenge, de febrer 06, 2011 Cap comentari :\nEl Teruel està realitzant una temporada molt meritòria\nDur començament de mes que significarà l’únic viatge de l’any en terreny aragonès, pel que fa a lliga regular, i significarà també enfrontar-nos al primer equip que va ser capaç de derrotar-nos en aquesta lliga. A més, va ser a l’estadi i per un 0 a 2 que els homes de Ramón Maria Calderé van merèixer tot oferint una gran imatge. No porten una dinàmica gaire bona en aquests darrers partit, però igualment serà un partit terriblement difícil on les dimensions del terreny de joc tampoc ajudaran. La mala ratxa va fer que Calderé posés el seu càrre a disposició de la junta directiva fa un parell de setmanes.\nPerò bàsicament, el Teruel és sinònim de fortalesa defensiva i així ho ha demostrat durant la primera volta on han estat dels equips menys golejats amb el seu porter, el veterà Caballero, qui s’ha erigit en un dels homes més destacats de l’equip. I és que tot i no mostrar-se com un conjunt massa ofensiu, els seus recursos al darrera han fet que hagin coquetejat durant la primera fase de lliga amb els llocs més alts de la classificació. A més, durant aquest primer tram de campionat només en dos partits van rebre més d’un gol i va ser en la derrota per la mínima, 2 a 1, al camp de l’Alcoià i en l’empat a dos a casa contra l’Alacant. En la resta de partits sempre li han fet cap com a màxim un gol, tota una declaració del bon treball dels homes de Calderé. La pressió al davant amb el corpulent Salva i la dosi de qualitat del català Enric Pi fan que també es tracti d’un conjunt perillós a la contra. Al centre del camp hi acumulen bon toc amb homes com Juli o Valleros que han fet una gran primera volta o Cristian i Monforte dos dels futbolistes més decisius i més golejadors del Teruel i que ja van fer una exhibició de joc al partit d’anada a la Nova Creu Alta de Sabadell. Al mercat d’hivern van marxar dos jugadors sense massa minuts com van ser José Luis Gómez “Joselu” i Salvador Jiménez “Ador”.\nA casa s’han mostrat força complidors tot i que han vist com volaven punts de la forma més inesperada en alguna ocasió. Equips com Castelló, Sant Andreu o Dènia, que va ser golejat per 4 a 0 no van sumar punts, però d’altres com ara el Gandia o el Lleida, sempre per la mínima, van aconseguir la victòria. També prou meritoris van ser els empats que hi van treure la Grama en un duel que va acabar sense gols o la igualada a un de l’Sporting Mahonés. Per tant, s’haurà de patir i molt en un camp molt calent en quan a la pressió del públic però molt fred en quan a la temperatura que s’espera per la data del partit, tot esperant que la primera visita que realitzem a l’estadi de La Pinilla acabi de la millor manera possible.\nPublicado por Miguel Angel "almunia" en dissabte, de febrer 05, 2011 Cap comentari :\nLa portada del primer mes del 2011\nJa hem acabat el primer mes del 2011 i amb ell arriba una nova edició de la revista digital El Saballut. El mes de Gener ja ha vist la llum i us el podeu descarregar des d'avui mateix. Una revista que arriba amb el Centre d'Esports Sabadell en segona posició, a només un punt del líder Badalona, i sent l'equip menys golejat del grup tercer de la Segona Divisió B. Així ho escenifiquem en la portada amb fotografia de la celebració del gol d'Hiroshi davant el Benidorm.\nEn aquest nou número de la revista hi trobareu les seccions habituals: les cròniques del partits del mes anterior -Lleida, Badalona, Sporting Mahonés i Benidorm-, un anàlisis complet dels rivals que es trobarà el Sabadell al febrer -Teruel, Alicante, Alzira i Gandia-, noticies relacionades amb el club en la secció del Fora de Joc i fotografies de la presentació del Futbol Base. El Futbol Femení també tindrà el seu espai, al igual que un nou capítol de la Història i els 25 anys del darrer ascens a Primera Divisió la temporada 1985-1986. Com sempre, podreu llegir la columna d'opinió del company i amic Adrián Arroyo i la secció estrella de la revista, una entrevista al jugador de camp amb més minuts de la plantilla, Toni Lao.\nCom sempre, els canals de distribució de la revista seran els mateixos. Des d'ara mateix, a la part dreta d'aquest portal web trobareu la portada amb un enllaç directe. Si el que voleu és descarregar-la i guardar-la en el vostre ordinador la trobareu en els propers dies a la pàgina Ex-Oficial C.E. Sabadell.\nPublicado por Miguel Angel "almunia" en divendres, de febrer 04, 2011 Cap comentari :\nMillor Jugador de la temporada 2010-11: Sporting Mahonés-Sabadell\nChapi Arnau s'ha afiançat al lateral dret\nEl Centre d'Esports Sabadell va veure tallada la seva gran ratxa de deu partit sense perdre a Bintaufa davant l'Sporting Mahonés. Tot i que els de Lluís Carreras ho van intentar fins al final en un terreny de joc força dolent no es va poder puntuar a Maó. De totes maneres, els socis i sòcies de la Penya han decidit que el millor jugador del partit va ser:\nChapi Arnau: 16 vots\nIsaac Cuenca: 8 vots\nAmb aquesta nominació, Chapi Arnau suma la segona de la temporada i empata amb Agustín en el tercer lloc de la classificació. Encapçala una setmana més David De Navas amb sis, seguit de Isaac Cuenca i Marc Fernández amb tres. Tanquen la taula, amb una nominació cadascú, Robles, Azparren, Hiroshi, Manga i Toni Lao. Recordem als socis i sòcies d'@rlekinats.com que poden continuar votant pel millor jugador del Sabadell-Benidorm al Fòrum Ex-Oficial C.E. Sabadell.\nPublicado por Jordi Romagosa i Riera en dijous, de febrer 03, 2011 Cap comentari :\nLes jugadores van retre homenatge a Lidia Romero\nC.E. Sabadell Femení 1-1 Cerdanyola B\nPublicado por Miguel Angel "almunia" en dimecres, de febrer 02, 2011 Cap comentari :\nPublicado por Miguel Angel "almunia" en dimarts, de febrer 01, 2011 Cap comentari :


Visita al cor de Catalunya: Gósol i la Vall de la Vansa (del 26 al 28 de maig de 2017): dies 1 i 2; arribada a Gósol i visita a la Vall de la Vansa (26 i 27 de maig de 2017) (VII)\nÉs espontània a: Nord d'Àfrica (Algèria i Marroc), Àsia tropical (a l'Índia, per exemple a Jammu i Caixmir), l'oest d'Àsia (l'Afganistan, Iran i Turquia, Sibèria, Kazakhstan, Kirguizistan, Tadjikistan i Turkmenistan), nord d'Europa (Dinamarca, Finlàndia, Irlanda, Regne Unit, Noruega i Suècia), Europa Central (Àustria, Bèlgica, Txecoslovàquia, Alemanya, Hongria, Polònia, Països Baixos i Suïssa), l'est d'Europa (Bielorússia, Estònia, Letònia, Lituània, Moldàvia, Federació Russa i Ucraïna), al sud-est d'Europa (Albània, Bulgària, Grècia, Itàlia, Romania, Iugoslàvia), al sud-oest d'Europa (França, Portugal i Espanya). Però en l'actualitat és possible trobar-la a quasi tot el món a causa de la facilitat del seu cultiu.\nPel que fa a Catalunya prolifera a comarques marítimes (de la Selva de Montsianès); referent al País Valencià es troba en comarques d'hivern temperat com la Plana Alta o la Costera. I a les Illes Balears és cultivada, i és subespontània a tota la zona. Per altra banda, també prolifera als Pirineus, a la Serra de Guadarrama, etc. És típica de viure a herbassars secs dels estatges montà i subalpí, és molt rara al Montseny, però no a les Guilleries ni els Ports de Beseit. Es troba en contrades mediterrànies marítimes d'hivern temperat, també en roques, gleres i terres sense cultivar.\nLa seva composició química és la següent: La planta conté d'un 0,2% a un 0,5% d'un oli essencial de color verdós o blavós (depenent de les seves característiques) i un fort gust amarg. En ella s'han identificat, entre altres, els següents constituents: alfa- i beta-tujona (0,35%), cis-ocimen, camfè, pinè, felandrè, acetat de sabinil i de crisantenil; sesquiterpens com xamazulè (0,17%), cariofilè, bisabolè, cadinè. D'altra banda, conté lactones sesquiterpèniques com ara l'aquilicina; guaianòlilds com absintina, artabasina, anabsina, anabsinina, anabsintina, artibina, matricina; germacranòlids com quetopelenòlids. A més a més, conté flavonoides, artemisetina, artemetina, isoquercitrina, rutina, glucòsids de patuletina, isoramnetina, quercitrina. Un 4.5-7,0% són tanins i també hi ha àcids fenòlics derivats de l'àcid cinàmic i àcids clorogènic i para-cumàric.\nArtemisia absinthium s'utilitza en casos d'anorèxia (ja que té acció orexigena), per la dispèpsia i els seus símptomes: plenitud gàstrica, aerofàgia, flatulències, espasmes abdominals; per les afeccions biliars com dispèpsia biliar, discinèsia biliar, litiasi biliar, colelitiasi. Tradicionalment, es feia servir per a trastorns gàstrics, dismenorrea, febre, infeccions parasitàries com teniasi, ascaridiasi...; per l'amenorrea i per lesions i úlceres cutànies o picades d'insectes, otitis i cremades (mitjançant un ús tòpic).\nLa planta és utilitzada en medicina com a estimulant i vermífuga. A més, té acció orexígena, és a dir, estimula la gana, i té efecte digestiu, ja que estimula les papil·les gustatives i, per un efecte reflex, augmenten la producció de sucs intestinals que et fan sentir gana i digereixen bé l'aliment un cop pres. També és antiespasmòdic, relaxa el múscul llis, i estimulant nerviós a causa de la tujona. Finalment, fa de protector hepàtic i encara s'està estudiant el perquè.\nArtemisia absinthium és tòxica a grans dosis. No és recomanable prendre l'oli essencial tuyona per via interna, ja que és altament tòxic, tot i que aquesta planta en té poca quantitat. La intoxicació es manifesta amb espasmes gastrointestinals, vòmits, retenció d'orina per l'afectació renal, vertigen, cefalea, tremolors i convulsions. També pot tenir efectes secundaris com reaccions d'hipersensibilitat o dermatitis per contacte, a aquelles persones sensibles. L'ús prolongat d'Absenta, la beguda alcohòlica, produeix un símptoma que és l'absintisme que es caracteritza per trastorns nerviosos, gàstrics i hepàtics, pel qual el consum a molts països com Alemanya, Bèlgica o Suïssa està prohibit i a Espanya està regulada la seva venda.\nNo es recomana a gent amb hipersensibilitat al medicament o a altres espècies de la família Compositae, tampoc a gent que prengui fàrmacs antiepilèptics, ja que disminuiria l'efecte, ni a les dones embarassades o que acaben de tenir un fill, ja que es creu que té un efecte estrogènic amb el qual podria haver-hi avortaments espontanis i malmetre la llet materna (a causa de les neurotoxines). Finalment, com que no se sap del tot l'eficàcia ni la seguretat sobre els infants tampoc és recomanable, però si s'ha d'utilitzar, cal prendre les dosis adequades, ja que els olis essencials poden resultar tòxics i convulsius. Pot afectar substancialment a la capacitat de conduir o manipular maquinària i, per tant, cal evitar-la fins que se sàpiga amb gran certesa que el tractament no els afecta de forma adversa.\nEl seu sabor amargant li confereix un caràcter molt aperitiu, és per això que s'empra per a elaborar el vermut, nom alemany de l'absenta, i altres licors amb propietats digestives i aperitives. Artemisia absinthium s'utilitza també per l'elaboració de licors, com l'Absenta, el vermut, etc. L'excés d'aquests licors pot provocar trastorns, convulsions, malsons, tremolors, etc. El licor conegut amb el nom de Donzell es fa amb aquesta i altres herbes. L'Absenta és una beguda destil·lada a partir d'herbes, principalment Artemisia absinthium, l'anís verd i el fonoll, amb contingut alcohòlic molt alt (fins a 89,9°) i un gust semblant a l'anís. A més, conté una substància al·lucinògena, procedent dels olis essencials de l'Artemisia, la tuyona.\nEs va crear a Suïssa, però es va fer popular a França a meitats del segle XIX entre els artistes i escriptors romàntics de l'època, convertint-se així, en la imatge principal del moviment bohemi. Del seu nom científic, aquest licor va heretar la seva identitat en francès, "Absinthe", i va ser batejada la "Fée Verte" (la fada verda). La van prohibir en alguns països d'Europa i en els Estats Units (aproximadament l'any 1915), pels poders al·lucinògens que li van ser atorgats. Actualment, l'absenta només està prohibida en alguns estats dels EUA.\nTradicionalment, l'Absenta se servia en un vas de vidre i s'utilitzava una cullera amb orificis on es col·locava el terròs de sucre, aleshores se servia en una gerra amb aigua freda que s'utilitzava per diluir l'Absenta i desfer el sucre, convertint el licor verdós del principi en una barreja blanca anomenada "louche". Darrere d'aquest licor hi ha moltes històries sobre els seus bevedors, com la que diu que el famós pintor Van Gogh, ebri d'Absenta, es va tallar l'orella; o una altra que assegura que després de la prohibició de l'Absenta, un camperol suís va matar la seva dona i als seus dos fills. A més, l'Absenta apareix en nombroses pel·lícules i cançons.\nArtemisia absinthium prospera bé en clima temperat, té bona resistència al fred i a la sequera, el que proporciona una gran facilitat en el seu cultiu. Creix en terres de consistència mitjana, en els argilencs calcaris, sílics argilencs, lleugers i profunds, que siguin secs.\nLa multiplicació es pot donar per llavors, per estaques i per divisió de mates.\nSe sembra a finals d'hivern o a principis de la primavera. Les llavors d'aquesta planta són molt petites, i per això és convenient barrejar-les amb una mica de terra i dispersar-les superficialment per la terra. Durant l'estiu, es recull la planta, un cop els capítols florals s'han obert o estan a punt d'obrir-se.\nCom a tot tipus de cultiu, s'ha de tenir molta cura amb el reg, l'eliminació de males herbes i el control de les formigues.” (Continuarà)\n(La imatge correspon a un dels poblets de la Vall de la Vansa)


Des de la Font del Bisbe: Quim Nadal i les tanques del Parc Central\nAvui tot fent el cafè, d’hora ben d’hora, m’he trobat un article del Quim Nadal en un diari gironí. Certament, no es noticia, en un home que prodiga la ploma ací i allà. Però atenció, el que és noticia és el tema, parla del TAV i del Parc central!\nLloa com no la facilitat de tenir l’estació al centre, la rapidesa i comoditat per anar a Barcelona, fins ací els tòpics habituals. Però, d’una revolada l’empren amb les tanques i com un Martí Carreres qualsevol les tiraria a terra! Suposo que per a deixar veure les vistes de la zona zero i prendre consciència dels errors comesos, però no. Tant si val que solament quedi amb sauló, diu, per què el que fa lleig son les tanques!\nEl llarg silenci, des de que va deixar l’alcaldia, l’hauria d’haver trencat quan era conseller d’obres públiques i esdevingué convidat de pedra dels incompliments dels ministres del PSOE de l’època. De la negativa de fer els túnels alhora, de minimitzar els desperfectes urbanístics i econòmics, de permetre que no es fes un conveni a tres bandes que blindés una obra que ha quedat a mitges. De deixar l’obra a ou, per a que el PP, aprofitant la crisi, ho deixes empantanegat.\nDeia, no fa pas massa, que hi han persones, i algun polític pel que sembla, que creuen que la gent te la memòria del peix i que no recorda el que hauria de recordar. En el soterrament del tren encara hi ha memòria, del que no s’ha fet, del que no s’ha volgut fer i del que s’ha fet malament. Els que haurien de demanar perdó, no es poden reinventar i passar de responsables a cronistes. La història no es solament descriure, es també cercar causes i conseqüències, responsables i víctimes.\nEtiquetes de comentaris: Parc Central, Quim Nadal, responsabilitats, soterrament, TAV


PalmaActiva ha rebut 90 sol·licituds, el doble de les que va rebre l'any 2019\n1 min. Palma 08/07/2020 11:16\nPalmaActiva ha rebut un total de 90 sol·licituds per accedir a les ajudes per al petit comerç, una xifra que representa un 91% més amb relació a l'any passat, segons ha informat aquest dimecres l'Ajuntament de Palma.\nEn el comunicat expliquen que aquest increment dels comerciants que han demanat l'ajuda municipal es deu a l'ampliació de les actuacions subvencionables, com la millora de l'eficiència energètica i l'accessibilitat local, així com la necessitat d'adoptar mesures de prevenció i higiene davant la pandèmia del covid-19.\nL'Ajuntament va decidir ampliar 15 dies el termini de presentació de sol·licituds, fins al passat 30 de juny, a causa de les dificultats causades per l'estat d'alarma.\nAquestes ajudes subvencionen fins al 80% del cost total de la inversió presentada, amb un màxim de 2.300 euros en ajudes per establiment, tot i que si es fan actuacions per millorar l'accessibilitat o suprimir barreres arquitectòniques puja fins als 4.600 euros.\nUn 46% de les empreses de les Balears ha tancat a causa del covid-19, segons una investigació de la UIB


La Comunitat Valenciana ha eixit de la zona d’alt risc per covid-19 – BÉTERA – toda la información del Bétera, Valencia\nLa Comunitat Valenciana ha eixit…\n(EFE) La Comunitat Valenciana va eixir aquest diumenge de la llista de zones d’alt risc d’Alemanya, juntament amb Catalunya, Canàries, Astúries i Castella-la Manxa, encara que la classificació es manté per a la resta d’Espanya.\nL’Institut Robert Koch (RKI) de virologia va comunicar divendres passat aquests canvis, en publicar l’actualització setmanal de la llista de zones de risc per la pandèmia, una classificació que elabora juntament amb els ministeris d’Exteriors, Sanitat i Interior.\nLes cinc comunitats autònomes citades passen a ser simplement zones de risc, la menys greu de les tres categories, per darrere de zona d’alt risc i zona de risc per variant perillosa.\nEl canvi suposa que els viatgers de més de 12 anys procedents d’aquestes comunitats autònomes ja no hauran de guardar quarantena de deu dies en arribar a Alemanya (cinc si al cinqué dia presenten un test negatiu).\nNo obstant això, la presentació en ingressar al país d’un test negatiu o d’un certificat de vacunació continua sent requisit obligatori.


Holiday home Klydevej Hurup Thy Denm Sindrup Dinamarca - Ofertes d'hotels amb els MILLORS DESCOMPTES EN LÍNIA\nMés informació sobre Holiday home Klydevej Hurup Thy Denm\nAl visitar Sindrup, vosté es sentirà com a casa a Holiday home Klydevej Hurup Thy Denm, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Holiday home Klydevej Hurup Thy Denm, l'excelent servei i instal.lacions superiors faran de la vostra estada una experiència inoblidable. Aquest hotel ofereix nombroses instal.lacions en el lloc per satisfer el més exigent dels clients.\nL'ambient de Holiday home Klydevej Hurup Thy Denm es reflexa en cada habitació. calefacció, balcó/terrassa, aparell de televisió, TV satèl•lit/cable, reproductor de DVD/CD són només algunes de les comoditats a la vostra disposició. L'hotel ofereix moltes oportunitats d'oci úniques, com parc infantil. Amb una localització ideal i amb comoditats imbatibles, Holiday home Klydevej Hurup Thy Denm no troba competidors en cap categoria.


PSC Calafell: El III Triatló, tot un èxit!\nEl III Triatló de Calafell ja s'ha acabat i, un cop més, ha estat tot un èxit. Cal felicitar al Club organitzador, el C.E. Calafell Runners, al nostre company Toni Duart, a l'Alessia Bertolino, al "Miki" Pareja, als que formaven part de l'organització i als diferents caps de secció la seva implicació i col·laboració en aquesta nova edició. També els Llaguts de Calafell han col·laborat a fer-lo possible, especialment en la prova de natació. Però, sobretot, els més de 150 voluntaris que han ajudat a fer que el traçat fos més segur i que els triatletes tinguessin la màxima comoditat per competir.\nAquest any, han superat, de nou, el de l'any passat en nombre de participants. S'han inscrit 1.000 atletes, en les dues modalitats que hi havien: distància olímpica i distància sprint. Això ha fet, de la tercera edició, la de més afluència des de l'inici del Triatló.\nCal dir que, els comerços i establiments de la zona, així com els hotels de Calafell, han pogut gaudir d'un dia de màxima activitat. El Triatló suposa, alhora, el millor producte turístic-esportiu que té Calafell. Per això, molts negocis participen i ajuden el Triatló en el què calgui. Estem orgullosos d'haver-lo impulsat, des del govern, fa dos anys, per primer cop.\nConscients d'això, alguns militants i simpatitzants socialistes ens hem afegit al voluntariat, no només per ajudar al nostre company Toni Duart, sinó per passar un dia agradable entre aquest colectiu i fer possible que el III Triatló fos tot un èxit. En aquesta foto, feta a les set del matí, n'apareixen alguns, juntament amb altres voluntaris que ja tenen més experiència.\nAl final, un tècnic de l'Ajuntament ha dit als nostres regidors que no hi havia lloc a l'escenari a l'hora d'entregar els premis. Ens ha sabut molt de greu, però, com que, nosaltres sí que estem fent "una altra manera de fer política", hem fet una foto entre els regidors que han fet de voluntaris i alguns militants del nostre partit, que també ho han estat, per immortalitzar el moment i tenir un record de la jornada.\nPublicado por Socialistes de Calafell en 21:51\nEtiquetas: activitats, esport, promoció esportiva, Segur de Calafell, turisme\nA. 25 de setembre de 2011, a les 23:37\nNo és millor el que arriba més amunt, sino el que més s'esforça en arribar-hi.\nTeresa Cumplido 25 de setembre de 2011, a les 23:47\nFelicitats a l'Alessia, al Toni i en resum ,al C.E.Calafell Runners. Heu demostrat ser un bons coneixedors i organitzadors de actes multitudinaris com el d'avui.\nCrec que aquesta nit dormireu plans i contents. FELICITATS!\nI com a ciutadana i regidora ,gràcies per portar aquesta prova al municipi allargant una mica la temporada del comerç calafellenc.\nYolanda Almagro 26 de setembre de 2011, a les 8:45\nEstem contents perquè els socialistes hem col·laborat, hem recolzat i hem participat en un event que fa Calafell encara més gran, per damunt d'haver pogut o no entregar trofeus als participants.\nTot això ha estat possible gràcies a l'esforç i al treball d'un gran grup de persones, que estimen l'esport i creuen en el seu municipi, com és el club esportiu Calafell Runners.\nHeu estat capaços de gestionar una prova multitudinària i amb això demostreu capacitat de resolució i execució.\nHeu estat capaços de aplegar 150 voluntaris i amb això demostreu lideratge i capacitat per motivar col·lectius.\nHeu estat capaços d'ajudar als negocis del nostre municipi quan la temporada d'estiu ja finalitzava i amb això heu demostrat sensibilitat.\nHelena 26 de setembre de 2011, a les 15:20\nEn primer lloc, felicitar a tots els integrants que vàrem fer possible aquest esdevinemt; al nostre company Toni Duart, a Alessia,al Club organitzador, el C.E. Calafell Runners... i de manera especial a tots el voluntaris que a les set del matí estàvem al port al peu del canó, conscients de la importància que suposa aquest fet pel nostre poble.\nAhir va haver-hi companyerisme,compromís, solidaritat, involucració. I tot per un objectiu comú: demostrar que quan el beneficiari és el nostre poble, podem anar junts de la mà tots plegats, i que ho sabem fer.\nAhir, els organitzadors de aquest esdeveniment vàren demostrar capacitat i lideratge per motivar a 150 voluntaris, per fer-los partíceps d´aquesta experiència, per fer-los sentir orgullosos del seu poble.\nGràcies per fer aflorir aquests sentiments als nostres veïns\nAnònim 26 de setembre de 2011, a les 23:39\nNomes Felicitar al CLub, al Toni y com no a l'Aloessia. Com a responsable dels Voluntaris de Proteccio Civil al III Triatlo, va ser un plaer poder colaborar amb vosaltres i espero que continuem fent-ho.\nMª Josepa Sans 27 de setembre de 2011, a les 21:53\nMoltes felicitats a tota l’organització, heu fet molt bona feina.\nAconseguir que un poble surti al carrer i col.labori per un acte com el de diumenge, ha de fer-nos sentir orgullosos de ser calafellencs.\nDe voluntaris molt joves a d’altres ja més grans, tots van fer possible que el nom de Calafell pugui ser vinculat a l’esport i al bon fer dels seus veïns.


Portes obertes: 8 de febrer per a pares nous per al curs 2019-2020 a les 9:30h o a les 15:30h.\n9:30h o a les 15:30h: Sessió informativa a la Sala d'Actes.\n10:00h o a les 16:00h: Visita per les instal·lacions del col·legi.\nVolem que sigui una visita, un passeig com a espectador privilegiats de l'activitat ordinària del col·legi. Visitarem les aules i veurem els alumnes en plena acció.\nEsteu tots convidats i ens agradaria que hi participéssiu acompanyats de totes aquelles famílies que conegueu i que puguin estar interessades en el nostre projecte educatiu.\nThe new internacional reading project: Fiction Express


Un component del te verd podria protegir enfront del virus de la sida | Consumer\nPer a això, aquesta substància ha de ser prèviament purificada i incorporada després a un microbicida vaginal\nPer mediatrader 20 de maig de 2009\nUn estudi de l’Institut Heinrich-Pette de Virologia Experimental i Immunologia d’Hamburg (Alemanya) apunta al fet que les possibilitats d’infecció pel virus de la immunodeficiència humana (VIH) podrien reduir-se gràcies a un component descobert en el te verd. Perquè això sigui possible, aquesta substància ha de ser purificada i incorporada a un microbicida vaginal, van detallar els autors en l’edició digital de la revista “Proceedings of the National Academy of Sciences” (PNAS).\nL’equip d’Ilona Hauber mostra que l’epigalocatequina-3-galata (EGCG), un component orgànic del te verd, inhibeix la formació de fibres del semen i elimina l’efecte acelerante que aquestes tenen sobre la infecció per VIH de les cèl·lules. I és que descobriments recents han confirmat que les fibres de fragments de proteïna que es formen en el semen poden augmentar la freqüència a la qual el VIH infecta a les cèl·lules.\nDesprés d’obtenir EGCG purificat i els pèptids que s’acumulen per formar les citades fibres, els investigadors van realitzar experiments que mostraven que l’EGCG evitava que es formessin les fibres en el semen i descomponia les existents. Els científics també van estudiar com l’ECGC afectava a l’entrada del VIH en les cèl·lules T que havien estat modificades per il·luminar-se per la infecció. Els experiments de control van mostrar que les fibres augmentaven la taxa d’infecció i que l’EGCG cancel·lava aquest augment.\nNo obstant això, els autors d’aquest estudi van advertir que l’EGCG no està present en concentracions eficaces si es beu te verd. De trobar-se una aplicació per l’EGCG, aquesta seria com a component d’un microbicida, van concloure els investigadors.\ncomponent EGCG fibres infección-ca verd


DIMECRES 12 DE SETEMBRE COMENCEN LES CLASSES!\nEls alumnes de 1r, 2n, 2n PMAR, 3r, 3r PMAR, 4t, 4t PRAC, de l'ESO, i els de 1r i 2n de Batxillerat tenen el següent horari pel primer dia lectiu, dimecres 12 de setembre de 2018:\n8h - 9.50h: Presentacions als alumnes\n9.50h - 14.10h: Inici de les sessions lectives amb l'horari normal corresponent de cada grup\nEl llistat de llibres del curs 2017-2018 és el següent:\nFormació Professional Bàsica d'accés i conservació d'instal·lacions esportives (AFD11)\nAFD21 CFGM Conducció d'activitats físicoesportives en el medi natural (Cicle Formatiu)\nADG21 CFGM de Gestió Administrativa (Cicle Formatiu)\nBEQUES D’ÈXIT DE SEGONA OPORTUNITAT (ALUMNES CICLES FORMATIUS)\n- Concedir beques per a dur a terme estudis de FPGM i de FPGS.\nOrientació Acadèmica i Professional 3r d'ESO\n1.- Biologia: estudi dels caràcters poligènics en humans\n2.- Disseny d'una maqueta molecular d'ADN\nTreballs fets pels alumnes\nPROJECTE: "TOTS A L'HORT"\nDes del departament de Biologia- Geologia s'ha continuat amb el projecte de l'hort ecològic i durant aquest curs han fet una feinada. Ara comencem a veure el resultat. Aquí teniu una mostra del que han fet:\nProjecte "Tots a l'hort"\nProgramació Anual General del centre (P.G.A) del curs 2016-2017\nEls Estatuts de l'AMIPA són aquí.\nÉs una proposta organitzada per la Conselleria d’Agricultura, Medi Ambient i Territori i la Conselleria d’Educació i Universitats, que va adreçada a tots els centres educatius d’infantil, secundària, batxillerat, de persones adultes, educació especial i centres d’especial singularitat de les Illes Balears. Té per objectiu impulsar l’educació ambiental en els centres i donar suport als projectes d’ambientalització dels Centres Educatius.\nPer desenvolupar aquest programa, el nostre centre té la comissió del PECA integrada per:\n-Maria A. Mayol\n-Joana Mª Servera\nque fan feina per a millorar el funcionament del centre a nivell ambiental.\nL’objectiu de la comissió ambiental és avançar en la conscienciació, respecte i conservació sostenible del medi ambient. El programa està adreçat a tot l’alumnat del centre i potencia el treball cooperatiu i interdisciplinar.\nInclou, entre d’altres activitats:\n- l’hort ecològic, pensat perquè sigui treballat des del major nombre d’àrees possibles i perquè des d’aquestes àrees s’incentivin les activitats que hi estiguin relacionades.\n- El consum responsable, amb el mercadet del comerç just,\n- el programa de reciclatge dels llibres de text\n- el berenar intercultural i solidari de Nadal\n- el concurs Aula Verda.\nProfessors responsables: Caterina Moll, Francesca Mestre, Victòria Contreras i Joana M. Servera.\nD’ençà del curs 2011-12, s’han programat des del centre tota una sèrie d’activitats que tenen com a principals objectius el respecte a les persones, a un mateix, a l’entorn i el treballar la cultura dels valors relacionats amb la sociabilitat (participació crítica, relació social, autonomia, cooperació) i amb el treball i l’estudi (esforç, planificació, formalitat, dedicació, eficiència).\nEl voluntariat lingüístic està adreçat a tot l’alumnat del centre i té com a finalitat implicar tota la comunitat educativa en l’acollida dels alumnes nouvinguts, contribuir a cohesionar la comunitat escolar i a crear una cultura de l’ajuda i l’intercanvi desinteressat. La idea és bona no només perquè ajuda els nous alumnes amb l’adquisició de la llengua, sinó també pel que té d’intercanvi cultural i de mútua coneixença. A més, quan un alumne autòcton comparteix el temps i la llengua amb un alumne nouvingut el que fa és donar-li oportunitats per a inserir-lo en la xarxa d’amics i activitats.\nEs du a terme durant el temps del primer pati, un cop a la setmana.\nCoordinadora Francesca Mestre (Dpt. Llengua Catalana)\nDurant el curs 2011-2012 es va posar en marxa el projecte “Bon dia” que consisteix en començar la jornada educativa fomentant un valor.\nEs tracta d’una activitat que es planteja per tal d’incidir en el desplegament de les competències bàsiques associades al desenvolupament personal o les habilitats socials i per dotar els alumnes d’estratègies que els ajudin a resoldre els conflictes o les situacions que es donen en la vida quotidiana.\nEstà adreçada als alumnes de 1r cicle (enguany només als de 1r, en els cursos anterios, a 1r i a 2n) i consisteix en fer una breu reflexió –menys de deu minuts- sobre un valor concret a través d’un conte, un poema, una història… a primera hora del dia i des de la matèria amb la qual comencen la jornada. És una activitat interdisciplinar i la idea és que qualsevol activitat i acció de qualsevol membre de la comunitat educativa estigui regida pel respecte i pel desenvolupament d’aquests valors.\nFuncionament: Durant els 10 primers minuts de classe s'explica un valor amb el suport d'una cançó, d'una presentació de diapositives o d'un vídeo.


Avantguarda.cat | Juan Carlos compareix en el Judici Final malgrat la justícia espanyola\n1.- Juan Carlos compareix com qualsevol persona en el Judici Final que ja és ara, segons els creients en el Déu de Jesús com consta en els textos bíblics, malgrat que l’aparell judicial espanyol i la fiscalia del Tribunal Suprem arxivi les causes contra el rei emèrit fugat a Abu Dhabi.\n2.- Jesús diu a uns en l'episodi conegut com el del Judici Final: “Veniu beneïts del meu Pare, rebeu en herència el Regne que ell us tenia preparats des de la creació del món. Perquè tenia fam, i em donàreu menjar; tenia set, i em donàreu beure; era foraster, i em vau acollir; anava despullat, i em vau vestir; estava malat, i em vau visitar; era a la presó, i vinguéreu a veure’m”. Jesús diu a uns altres: “Aparteu-vos de mi, maleïts, aneu al foc etern, preparat per al diable i els seus àngels. Perquè tenia fam, i no em donàreu menjar; tenia set, i no em donàreu beure; era foraster i no em vau acollir; anava despullat, i no em vau vestir; estava malalt o a la presó, i no em vau visitar” (Mateu 25, 34-43).\n6.- També val la pena referir-se al Decàleg, específicament a alguns dels deu manaments que formen part de la consciència i de la condició humana. “(...) No juris en fals pel nom del Senyor, el teu Déu, perquè jo el Senyor, no tinc per innocent el qui jura en fals pel meu nom (...) No cometis adulteri (...) No robis (...) No desitgis la casa d’un altre. No desitgis la seva dona, ni el seu esclau, ni la seva esclava, ni el seu bou, ni el seu ase, ni res del que li pertany” (Èxode 20, 2.17). ¿Que en pensa Juan Carlos del Decàleg i com ho viu?


habitaclia participa a la diada de Sant Jordi - Actualitat per a professionals – habitaclia.com | Actualitat per a professionals – habitaclia.com\nEn un dia tan rellevant per als catalans i per a tots els amants de les roses i els llibres, habitaclia ha trobat la manera d’acostar-se a les persones i poder compartir aquest moment. Mira el video que resumeix l’acció.\nMolts dels usuaris que varen trobar la rosa d’habitaclia van mostrar el seu agraïment a les xarxes socials, compartint el moment amb una fotografia amb el hashtag #momentsvitals.\nAquesta acció s’emmarca dins de l’actual campanya de publicitat, que mostra moments vitals en què les persones podem buscar un nou espai per viure. Parelles que van a viure plegats, una altra que pren camins per separat, un noi que comença una nova feina, una família que espera un fill i una altra que necessita més espai… En moments així, habitaclia acompanya les persones i les ajuda a prendre la millor decisió. Aquest és l’enllaç a l’anunci d’habitaclia.\nEn total, habitaclia ha repartit sis mil roses al Trambaix i a les estacions de FFCC de Sarrià i Plaça de Catalunya de Barcelona. Diversos mitjans de comunicació es van fer ressò de la nostra iniciativa, com La Vanguardia.\nTags: campanya, habitaclia, inmofusion, moments vitals, publicitat, Sant Jordi


La meva 1era cursa – SudActiu\nPublicada el 09/04/2013 09/04/2013 per Vidal Soriano\nCursa d’Alfara de Carles, la meva primera cursa de muntanya; (7/04/2013)\nFa cosa d’any i mig que surto a corre per les muntanyes i carretes secundaries d’Ulldecona. Als els companys de les sortides sempre els sentia parlar de les curses de muntanya i sempre m’animaven per fer-les, però a per a mi un noi que venia de no fer res i tindre un “quilets” de més, tot allò l’hi sonava a impossible.\nEl dia havia arribat, entre ànims dels companys i companyes i els meus neguits per inscriure’m a la cursa de Panxampla, la transferència estava feta.\nUns dies avanç de la cursa Domingo ens va oferir a Guillem i a mi la possibilitat de anar amb el seu cotxe i molt amablement i molt agraït vaig acceptar.\n07:30h plaça de La Mera d’Ulldecona agarràvem tots tres el cotxe camí d’Alfara de Carles. Durant el trajecte, Domingo i Guillem xerraven sobre anteriors curses i de les seves vivències, la veritat, tot allò me sonava a “xino”, però sonava molt be.\nDomingo seguidament va inspeccionar una mica com me desenvolupava amb cursa de muntanya, l’hi vaig fer saber que era la meva primera vegada. Ell em va dir que era una cursa dura, i que lo millor era que poc a poc i acabar-la. I aconsellat-me de possibles dificultats que trobaria durant la cursa. També se sumava el fort vent.\nUna vegada arribat a Alfara de Carles , vam aparcar el cotxe per poder anar a buscar els dorsals i en el cas meu també el xip. Allí vam trobar-mos en Dani i els germans Torrent.\nUna vegada canviats i a falta de tres minuts de la sortida, fico el GPS personal en marxa i comença la cursa des de la pista d’Alfara de Carles (322 m).\nEl primer tram fins arribar a la sendera GR-7 va ser lent i molt atapeït. una vegada al Corral de Marí (600 m) i el cos calent vam arribar a la cova del Vidre (634 m). Una petita baixada vaig anar a parar a Bassis (548 m). Fins aquest punt, tot perfecte. Ara venia lo dur.\nEntre camina-corre arribo a la punta de l’Espina (1.182 m) i en un vistes molt boniques de les roques de Benet d’Horta de Sant Joan vaig celebrar interiorment l’aconseguit. Desprès baixada fins a l’era del corral del Maraco, una breu però agraïda baixada.\nPasso per la cresta de la muntanya on puc observar les dos valls, imatge molt bonica. Aquella imatge tant bonica és converteix amb una tartera de baixada molt tècnica, per a mi més que molt tècnica IMPOSSIBLE jajajajajaja. Els meus ulls a l’estil Özil davant de la magnitud de la baixada. Sense caure, molt espai i en casos relliscant amb el cul, la vaig baixar.\nEl punt on me trobo és la sendera de Carrer Ample (913 m). Faig cap al GR de les Roses del Moraco (1020 m). Ara be per a mi la imatge més impressionat (desprès de la tartera) del recorregut, el Coll dels Corralets (1054 m). Seguidament tinc que baixar una segona tartera, aquesta amb menys dificultat, però amb la mateixa tensió per poder-la baixar i acabr. Arribo a la cova dels Adells (790 m), passant per el Coll de Morera (575 m) la Font del Ferro i les fonts del Toscà, si si la del sifó.\nArribo a Villaubí (600 m) ja amb energies baixes baixo fins el Carrascot (476 m) desprès creuo el barranc de la Conca pel Pas de Peret (245 m).\nCreuo la carretera local i pujo per ultima vegada i caminant per un “senderolet” que ja amb ulls d’alegria davant de haver acabat la cursa, ja veia de nou i molt prop Alfara de Carles. Amb un temps 3:32:54 i en el lloc 80 d’arribada, molt content me vaig sentir.\nDesprès tots tres, Domingo, Guillem i jo vam anar a dinar de la cursa, on un entremès i una molt bona fideuà, ficava punt i final a un dia molt gran.\nPd. Com no i destacar i felicitar per la bona feina feta en TOTS els sentits per la gent de l’organització.\n3 pensament sobre “La meva 1era cursa”\n10/04/2013 a les 10:53\nbona Sergi, això de començar a Alfara és com debutar al Camp Nou (suposo :-). Poc a poc. Ja veus, si t’agrada en pots fer tantes curses de muntanya i tant diferents com vulgues. A vore si me recupero i podem coincidir a alguna.\n10/04/2013 a les 8:21\nVa Sergi que ara t’enganxarás a la muntanya, a més has començat a una de les guapes. A seguir!\n09/04/2013 a les 20:30\nBe Sergi , be mol contenta de que la experiensia sige bona. Mol ben contat una abrasada.


Ponce: “Ribera ha d’explicar si tancarà Cofrents el 2021" | Valencia Extra\nEl portaveu adjunt de Compromís en les Corts, Juan Ponce, ha manifestat el malestar i la preocupació de la formació “després de conéixer amb detalls l’autorització per a la construcció del Magatzem Temporal Individualitzat (MTI) a Cofrents, i també perquè el tancament de la central nuclear valenciana en 2021 sembla un impossible malgrat haver-hi un acord de les Corts Valencianes de 2017 amb aquest objectiu”.\n“El poble valencià ha de saber per què és ignorat per la ministra de Transició Ecològica, Teresa Ribera, en donar llum verda a la construcció de l’abocador de residus nuclears, el MTI, quan és innecessari perquè la central té capacitat per a emmagatzemar els residus que genere fins a finalitzar l’autorització de funcionament, el març de 2021. I també si té previst donar una nova autorització el 2021. Unes preguntes a les quals s’haurà d’enfrontar la ministra arran de la petició de la seua compareixença en el Congrés, feta pel portaveu de Compromís en el parlament espanyol, Joan Baldoví”.\nEn aquest sentit, Baldoví ha afirmat que “Pedro Sánchez s’omple la boca parlant de transició ecològica i energies renovables mentre allarga la vida de la central nuclear de Cofrents per la porta de darrere. No llevàrem a Rajoy del poder per a mantenir i perpetuar la política energètica del Partit Popular. Des de Compromís hem demanat la compareixença de la ministra de Transició Ecològica, Teresa Ribera, perquè aclarisca a què es deu el canvi de posició del PSOE respecte a l’energia nuclear, ja que quan va ser nomenada ministra es va comprometre a no allargar la vida útil de les centrals per a tancar el parc nuclear estatal el 2028”.\nPer la seua banda, Ponce ha afegit que l’autorització per a la construcció del MTI “suposa prioritzar en la continuïtat de les polítiques del govern del PP i allunyar-se de les mateixes conviccions de la ministra però també del mandat del Parlament Valencià. La construcció del MTI evidencia el fracàs de la política de gestió dels residus generats per les centrals nuclears, i recorda que la indústria nuclear manca d’una solució segura i definitiva per al problema de la generació i custòdia de residus tan perillosos com els generats per les centrals nuclears, problema que es trasllada a les generacions futures”.\nEl diputat Ponce ha explicat que “l’abocador de residus nuclears estarà a la intempèrie i anirà situat a poc més d’un quilòmetre del centre urbà de Cofrents i a uns 200 metres del riu Xúquer que subministra a una gran part de la província de València. A més de tot això, vist el projecte i l’estudi d’impacte ambiental, i la gran quantitat de condicionants i noves actuacions que imposa el Ministeri de Transició Ecològica a la construcció d’aquest magatzem, veiem que està fet amb molts riscos per a la població i el medi ambient, sense tindre garantida la seua innocuïtat”.\n“La central nuclear de Cofrents té autorització de funcionament fins a març de 2021, quan haurà arribat als 37 anys de funcionament, superant així en més de 10 anys el tancament recomanat per l’Agència Europea de l’Energia per a les nuclears europees. Cal recordar que durant els últims anys Cofrents ha acumulat nombroses incidències que reflecteixen l’evident deteriorament de la central. Només el 2017 va tindre nou incidències, el número més gran de totes les centrals espanyoles sent una de Nivell 1 per trencament d’una vàlvula i pèrdua de fragments que van tardar 40 dies a recuperar-se. És significatiu destacar que entre setembre de 2017 i febrer de 2018 va estar 96 dies en parada sense que es vera afectat el subministrament, estant parada 58 dies per tres intervencions urgents i no previstes”, ha recordat Ponce.


«En un any 12 famílies hauran ampliat la seua canastra bàsica d’aliments» - Levante-EMV\nAmado Diago, Marta Asensi i Daniel García\n«En un any 12 famílies hauran ampliat la seua canastra bàsica d’aliments»\nEl projecte sobre la creació d’horts ecològics familiars en l’àrea rural de Quetzaltenango, a Guatemala, ha sigut guardonat amb 4.910 euros d’un total dels 53.328 euros recaptats\nAcoec té programes en zones rurals de Guatemala. | LEVANTE-EMV\nQuan i per què es va crear Acoec?\nAcoec es legalitza com a associació en 1998 per iniciativa d’un grup de metges, metgesses i infermeres que ja havien treballat uns anys en cooperació al desenvolupament. Teníem contacte i coneixement de la situació en la qual estava l’Equador en eixe moment i comencem a desenvolupar projectes de diferents tipus i plans de cooperació sanitària. En estos 20 anys hem anat creixent i duem a terme projectes de cooperació al desenvolupament, educació per a la ciutadania global i sensibilització i acció social.\nQuantes persones esteu implicades en l’associació?\nComptem amb la junta directiva de Acoec formada per set persones. En plantilla hi ha cinc com a tècniques de projectes entre cooperació al desenvolupament, EPD i CG, sensibilització i acció social i quatre agents de salut de base comunitària. Comptem també amb el suport de al voltant de dotze voluntaris.\nEn els projectes i activitats que duem a terme, podem diferenciar els objectius o resultats que es poden mesurar a curt termini i els que es necessiten un procés molt més extens i els resultats es mesuren a mig-llarg termini. Per exemple, en el projecte que s’està duent a terme en Quetzaltenango, amb el finançament de Caixa Popular a través d’Un dia de Salari, en un any, 12 famílies de l’àrea rural hauran ampliat la seua canastra bàsica d’aliments a través d’un procés de creació d’horts comunitaris agroecològics i seran formades en nutrició.\nEn els projectes i accions que portem en tant a València com a Guatemala hem trobat diferents tipus de dificultats. Per una banda, degut a la situació sanitària actual, hem hagut d’adaptar alguns dels projectes per a poder aconseguir els resultats esperats. La quarantena també va posar de manifest l’enorme bretxa digital, i com aquesta bretxa afecta de manera notable a aquelles persones en situacions més complexes.\nQuè ha suposat l’aportació dels treballadors de Caixa Popular per a la vostra organització i en quantes persones ha tingut impacte?\nCaixa Popular ha contribuït a poder dur a terme projectes tant de cooperació al desenvolupament com de sensibilització a través de les diferents accions que les seues empleades i empleats duen a terme des del grup de cooperació. Ens agradaria assenyalar els projectes duts a terme amb finançament d’Un dia de Salari al Senegal i Guatemala des de 2015. Al Senegal es van dur a terme dos projectes, d’una banda la millora de les instal·lacions d’un centre de salut del poblat de Mboro Sud Mer i la formació com a agents de salut de base comunitària de les persones integrants de l’associació juvenil del poblat, i d’altra banda, es va implementar una cooperativa de treball associat de joves dones a través de la formació i compra d’equips de treball. A Guatemala, enguany s’està duent a terme el projecte «Contribució a la millora del desenvolupament humà a través de la creació d’horts ecològics familiars en l’àrea rural de Quetzaltenang», que té com a objectiu que 12 famílies de les zones rurals i més empobrides de Guatemala vegen augmentada la seaa qualitat de vida a través de l’agroecologia, la formació d’horts familiars i la millora en salut des d’una perspectiva global. Tot això a través d’un enfocament de gènere que augmentarà les capacitats de les dones per a ser motor de creixement de la zona i de les seues famílies.\nCom pot aportar la societat al vostre projecte i quina seria la principal motivació per a fer-ho?\nHi ha diferents formes d’aportar als projectes que portem a terme i als principis i valors que regeixen l’entitat. Una d’elles és realitzar la formació en voluntariat i formar part de la borsa de persones voluntàries d’Acoec que participen a diferents projectes. Una altra forma, i que està a l’abast de totes les persones, és transmetre valors i missatges relacionats amb la justícia social i la lluita contra l’exclusió social al entorn més pròxim de cada persona.\nCaixa Popular renova l’aliança amb la Fundació Horta Sud\nConnecta Natura treballa per conservar la biodiversitat del paisatge valencià


El circ més gran de Catalunya i jocs populars al Parc de Nadal de Valls\nEls nens i nenes podran participaren tallers i activitats del 28 de desembre al 4 de gener\nImatge d'arxiu del Parc de nadal de Valls de 2016 CEDIDA\nDimecres, 27 Desembre 2017 10:41\nEl Parc de Nadal de Valls dedica l'edició d'enguany a la temàtica del circ i els jocs populars. La vela del circ de Companyia Passabarret és la proposta que dóna el tret de sortida a les activitats, a partir del 28 de desembre i fins a l'1 de gener, amb el taller de circ més gran de Catalunya. La segona proposta dedicada als jocs populars començarà el 2 de gener fins al dia 4.\nLes activitats circenses van des dels equilibris sobre objectes a les tècniques aèries, així com malabars, xanques o la corda fluixa. També destaquen les propostes per als més petits amb un espai de fins a cinc anys. Pel que fa als jocs populars, les dotze entitats participants han plantejat vuit tallers de temàtica teatral i castellera entre d'altres, que es divideixen en diferents grups d'edat.\nEls horaris són de matí i tarda i les entrades tant per a nens com per adults podran ser per mig dia o per dia complet, en el cas dels adults seran gratuïtes amb el carnet Amics del Teatre de Valls. Les dates d'obertura aniran del 28 de desembre al 4 de gener, estructurades en dos trams, el primer al 2017 amb els tallers circenses i el segon al 2018 amb la suma del circ i dels tallers de jocs populars.


Participació dODAME al projecte MUMPRENEURS IN ACTION dins del programa europeu GRUNDTVIG.\nMUMEMPRENEURS IN ACTION té lobjectiu de desenvolupar i detectar les barreres que existeixen per compaginar totes dues facetes, la de emprenedora i la de mare.\nEn aquest projecte, que està liderat per una empresa anglesa experta en projectes i formació INOVA Consultancy, ens acompanyen altres països com Turquia, Grècia i Suïssa. Aquest darrer mes d'abril es va fer una reunió dels grups de treball a Sheffield (UK) i és la segona trobada que es fa. La primera va ser organitzada per ODAME a Barcelona, on ens vam conèixer i vam posar els fonaments daquest treball europeu que ha de durar fins el mes de juny del 2013.\nPer a més informació podeu contactar la cap del projecte Margarita Artal.\nPots llegir tots els articles d'aquest programa a la sección "Destaquem"


Ajuntament de Cassà - Un miler de nens i nenes donen la benvinguda a la Festa Major amb el pregó infantil\nUn miler de nens i nenes donen la benvinguda a la Festa Major amb el pregó infantil\nAquest matí el parc del Carrilet ha aplegat un miler d’infants de totes les escoles del poble que han donat el tret de sortida a la Festa Major amb el pregó infantil que ha consistit en la interpretació d’una coreografia conjunta de la cançó Fins que arribi l’alba dels Catarres.\nEl regidor de Cultura, Entitats i Festes, Josep Ferrer, ha destacat que «la Festa de Cassà té actes molt singulars que fan que sigui una Festa Major especial». Ferrer ha demanat als cassanencs que «vinguin a la Festa de Cassà i que convidin a tothom a venir al poble aquests dies».\nEL PREGÓ A CÀRREC DE L'ESCRIPTOR JOAN LLUÍS-LLUÍS\nL’escriptor i columnista català, Joan Lluís-Lluís, que ha rebut diversos premis literaris, en particular el premi Sant Jordi 2017 per Jo sóc aquell que va matar Franco, serà qui farà el pregó institucional avui divendres 25 de maig a les 20 h al Pati de Can Trinxeria. L’escriptor parla de Cassà de la Selva al seu llibre Xocolata desfeta ja que volia que el nom del municipi aparegués al llibre perquè és el poble d’origen de la seva mare.\nUNA COBLA D'UNA SETANTENA DE MÚSICS\nUn dels actes més emblemàtics de la Festa Major és la XLIII Nit dels Músics Cassanencs que té lloc avui, divendres 25 de maig, a les 22 h, a la plaça de la Coma. Una setantena de músics de Cassà formaran una espectacular cobla dirigida pel músic cassanenc, Antoni Mas.\nS’interpretaran sardanes d’autors locals com Colla Mans Amigues de Francesc Camps, La nostra festa de Francesc Fuertes, Escalenca de Pere Mercader, La Nit dels Músics d’Antoni Mas i l’audició es clourà amb El sereno de Josep Coll. Enguany s’interpretarà també la sardana Lluna composta pel jove músic cassanenc Quim Reixach.\nL’acte és organitzat pels Amics de la Sardana.\nEL PINTOR CASSANENC JOSEP LLOVERAS VA PORTAR ELS 'COLORS SOBRE L'ASFALT' DE CUBA\nEls ‘Colors sobre l’Asfalt’ tindran lloc el diumenge 27 de maig a les 10 h a la plaça de la Coma. Es tracta de la 35a edició d’un acte que s’ha organitzat ininterrompudament des del 1983. La iniciativa la va promoure el pintor cassanenc, Josep Lloveras, inspirant-se amb un acte similar que fan a Cuba.\nLA FESTA A LES BARRAQUES\nLes nits del divendres, dissabte i diumenge, a les barraques hi ha programats diferents concerts. Avui divendres 25 de maig actuen Desakato, Seguirem i DJ Degree; el dissabte 26 de maig actuaran l’Orquestra Di-Versiones, Orquestra Maribel i Animal DJ’s; el diumenge 27 de maig serà el torn de Reggae per Xics, la Jove Orquestra de Cassà, President Xai i la Masovera Barbuda.\n‘CASSÀ ES VESTEIX DE MÚSICA' EL DIMARTS DE LA FESTA MAJOR\nEl dimarts 29 de maig el poble s’omple de música local a diversos racons. Un total de 25 actuacions tindran lloc de les 11.30 h fins a les 22 h a places, parcs, cafeteries i jardins privats del poble.\nLa informació de la Festa Major es pot consultar a www.cassa.cat/festamajor.\nPublicat el 25 Maig 2018


La maresma de la Pletera, un reducte a Europa d’hàbitats d’interès comunitari - Life Pletera\nMés de la meitat de la maresma de la Pletera, concretament el 58,7%, unes 35 hectàrees, estava ocupat per hàbitats d’interès comunitari (HIC) abans d’iniciar-se el projecte de desurbanització i restauració ambiental promogut en el marc del Life Pletera. La resta, fins arribar a les prop de 60 hectàrees de l’àmbit d’actuació, estava ocupat per les terres de rebliment, el passeig i els carrers de la urbanització. Un cop aquest projecte estigui enllestit, l’any 2018, la pràctica totalitat de la superfície de la Pletera acollirà algun dels hàbits HIC, la qual cosa indica l’elevat valor ambiental que comportarà aquesta innovadora actuació.\nFotografia: Montse Janoher-Amics de la Fotografia de Torroella de Montgrí\nEl concepte d’hàbitat fa referència a l’espai que conté les condicions adequades per al desenvolupament de la vida d’una espècie o comunitat. L’any 1992, la Unió Europea (UE) va aprovar la Directiva 92 / 43 / CEE del Consell de 21 de maig relativa a la conservació dels hàbitats naturals i de la fauna i la flora silvestres presents al territori europeu, en la qual es definien els hàbitats naturals d’interès comunitari (HIC). Es precisava que per ser un HIC calia complir alguna de les següents característiques:\n– Que estiguin amenaçats de desaparició en la seva àrea de distribució natural.\n– Que tinguin una àrea de distribució reduïda a causa de la regressió de les poblacions.\n– Que siguin exemples representatius d’una o diverses regions biogeogràfiques presents a la Unió Europea, és a dir, l’alpina, l’atlàntica, la continental, la macaronèsica, la mediterrània, la boreal i la pannònica.\nDe les superfícies ocupades per hàbitats d’interès comunitari, el 52,33% corresponen a aigües salobres sense vegetació o vegetació halòfila (adaptada a elevades concentracions de sal) amb diferents nivells d’inundació, totes elles comunitats directament relacionades amb les llacunes costaneres.\nFotografia de Jordi Güell-Amics de la Fotografia de Torroella de Montgrí, abans de l’inici de les obres de desurbanització i restauració ambiental.\nLa zona de la Pletera té, per tant, una gran importància com a representativa dels hàbitats lacunars costaners mediterranis. L’interès dels ecosistemes costaners salobres de la Pletera es fa més evident quan s’analitza la distribució d’hàbitats costaners salobres al llarg de la costa mediterrània espanyola (imatge). Aquestes llacunes costaneres salobres són molt escasses i, generalment, de poca extensió. A la costa mediterrània francesa les llacunes costaneres salobres són molt més abundants i, sobretot, molt més extenses. Són els Etangs, que ocupen la major part de la costa des de la Camarga fins a Canet. No obstant això, aquestes llacunes del litoral francès tenen característiques diferents: en general tenen major connexió amb el mar, en alguns casos amb connexió permanent, de manera que el grau de confinament és molt menor. Aquest és també el cas del Mar Menor a Múrcia, la llacuna costanera salobre de majors dimensions que hi ha a la costa mediterrània espanyola.\nCal tenir en compte que les maresmes són els ecosistemes més rics i productius del planeta per la seva gran biodiversitat biològica. Malgrat això, en els darrers 50 anys, a la península ibèrica han desaparegut més del 60%. El motius són diversos, i estan relacionats tant amb el desenvolupament urbanístic, com la seva substitució per zones de conreu o per la creença que eren zones sanitàriament perilloses.\nPer tot plegat, la restauració de les maresmes de la Pletera representa una important contribució a la recuperació d’un dels ecosistemes més valuosos i fràgils del nostre territori.


Quiró (satèl·lit hipotètic) - Viquipèdia, l'enciclopèdia lliure\nQuiró (satèl·lit hipotètic)\nQuiró és un hipotètic satèl·lit de Saturn anunciat per Hermann Goldschmidt com el novè satèl·lit de Saturn a l'abril de 1861. La seva òrbita estaria entre els satèl·lits Tità i Hiperió. El seu descobriment no ha estat mai confirmat i actualment s'ha determinat que el satèl·lit no existeix.\nEl novè satèl·lit de Saturn (en ordre de descobriment) fou el satèl·lit Febe el 1899\nUn objecte descobert el 1977 i classificat com a centaure rebé també el nom de (2060) Quiró.\nA l'abril de 1905 William Henry Pickering, qui el 1899 descobrí el satèl·lit Febe, anuncià el descobriment d'un altre satèl·lit de Saturn, el desè, que suposadament orbitava entre Tità i Hiperió i que anomenà Temis. Igual que Quiró no s'ha tornat a observar des de llavors.\nEl novè i desè satèl·lit de Saturn (anglès)\nObtingut de «https://ca.wikipedia.org/w/index.php?title=Quiró_(satèl·lit_hipotètic)&oldid=30355971»